தன்னம்பிக்கை மிளிரும் பாடலில் கூட, மனதில் ஓரத்தில் ஒட்டிக்கொண்டிருக்கும் ஒருவித தயக்கத்தை எப்படிக் கொண்டுவருவது? ’என் கானம் இன்று அரங்கேறும்’ பாடலில் வார்த்தைகளில் இருக்கும் தயக்கத்தைவிட, இளையராஜாவின் குரலில் ஒளிந்திருக்கும் மாயத்தன்மையே அந்த உணர்வை அதீதமாக உணர்த்துகிறது. இந்தப் பாடலை அவரோடு இணைந்து பாடியவர் ஜென்சி. திரையிசையில் மின்னலாய் தோன்றி மாயமான ஜென்சி மட்டுமே, இந்த படத்தில் ஒலிக்கும் ஒரே பெண்குரல்.